16. Ankestyrelsens statistik over ankeafgørelser 2019 og 1. halvår af 2020 (Åben)
Tidl. politisk behandling BY, 28.05.19, pkt. 88
Forventet sagsgang
AU, BS-U, SS-U, ØK BY
Lovgrundlag
Retssikkerhedsloven
SAGENS INDHOLD 
Byrådet skal i denne sag tage stilling til dels Ankestyrelsens statistik over ankeafgørelser (klagesager) for 
2019 og 1. halvår 2020 og dels Danmarkskortet over omgørelsesprocenter på socialområdet for 2019. 
Byrådet skal endvidere tage stilling til de initiativer, der iværksættes i forlængelse af statistikkerne.  
Ankestyrelsen udsender hvert år en statistik over samtlige klagesager, som styrelsen har behandlet det 
forudgående år. Herudover udsender Ankestyrelsen i løbet af et år en statistik for 1. halvår. Statistikken 
omfatter de kommunale afgørelser, som borgerne har klaget over, og som derefter har været til behandling 
i Ankestyrelsen. 
Som opfølgning på Ankestyrelsens statistik for 2019 og for 1. halvår 2020 har Børn og Kultur, Social og 
Sundhed samt Job og Økonomi udarbejdet notater, der beskriver statistikkerne på deres respektive 
områder. Formålet er at give udvalgene og Byrådet det bedst mulige grundlag for at følge udviklingen på 
områderne og eventuelt iværksætte initiativer med henblik på at forbedre kvaliteten af sagsbehandlingen.  
I forlængelse af Ankestyrelsens årlige statistik offentliggør Børne- og Socialministeriet et [adresse] 
over 
omgørelsesprocenter 
på 
socialområdet. 
Danmarkskortet 
viser 
de 
enkelte 
kommuners 
omgørelsesprocenter inden for en række udvalgte afgørelsestyper. Danmarkskortet er dermed en grafisk 
fremstilling af dele af Ankestyrelsens statistik, hvor kommuner kan sammenlignes på tværs.     
Formålet med Danmarkskortet er at øge den lokalpolitiske opmærksomhed på vigtigheden af, at 
kommunerne overholder lovgivningen og medvirke til, at kommunerne drøfter og tager initiativer til at 
forbedre kvaliteten af sagsbehandlingen. 
Siden 2018 har det været et lovkrav, at Byrådet en gang om året skal behandle Danmarkskortet. 
 
[adresse], der er opdelt i tre kort for henholdsvis socialområdet, børnehandicapområdet og 
voksenhandicapområdet, omhandler alene afgørelser efter serviceloven i 2019. Afgørelser efter fx 
dagtilbudsloven og almenboligloven samt alle afgørelser på arbejdsmarkedsområdet fremgår derfor ikke af 
de tre kort.
Danmarkskortet for socialområdet omfatter følgende:

Alle bestemmelser i serviceloven, hvor der er kommunal klageadgang. 
 
Danmarkskortet for børnehandicapområdet omfatter følgende: 

Gunhild Laursen og hjemmetræning m.m.

Merudgiftsydelse

Tabt arbejdsfortjeneste 
Byråd
27-10-2020 19:00
Sagsnr. MOD-2020-00103
DokID: 
Sagsbehandler Ragna Thomsen 
Dagny Nielsen (tinj)

Personlig hjælp og ledsagelse. 
 
Danmarkskortet for voksenhandicapområdet omfatter følgende:  

Kontante tilskud

Borgerstyret personlig assistance 

Ledsageordning 

Merudgifter. 
Omgørelsesprocenterne for de specifikke bestemmelser, der er omfattet af Danmarkskortene, kan ses på 
ovenstående links.
VURDERING
Ankestyrelsen har i 2019 og i 1. halvår af 2020 truffet afgørelser i henholdsvis 217 og 120 klagesager inden 
for børne- og familieområdet, socialområdet og arbejdsmarkedsområdet i [adresse]. 
Klagesagerne er fordelt på Børn og Kultur (79/50), Social og Sundhed (30/10) samt Job og Økonomi 
(108/60). 
Statistikkerne viser, at Ankestyrelsen stadfæster størstedelen af klagesagerne. Det vil sige, at 
Ankestyrelsen har været enig i kommunens afgørelse. I 2019 stadfæstede Ankestyrelsen 61 % af samtlige 
sager, og i 1. halvår af 2020 stadfæstede Ankestyrelsen 72 % af samtlige klagesager.  
 
Omgørelsesprocenten er udtryk for andelen af sager, hvor Ankestyrelsen har ændret kommunens 
afgørelse eller hjemvist den pågældende sag til fornyet behandling i kommunen.
Det bemærkes, at det kun er en lille del af de afgørelser, som kommunen træffer, der bliver påklaget til 
Ankestyrelsen. Omgørelsesprocenten er dermed ikke et generelt udtryk for kvaliteten af kommunernes 
sagsbehandling.
Nedenfor er en sammenfatning for hvert område. 
 
Børn og Kultur 
Ankestyrelsen har i 2019 og i 1. halvår af 2020 truffet afgørelse i henholdsvis 79 og 50 klagesager inden 
for børne- og familieområdet. 
Ankestyrelsen stadfæstede henholdsvis 63 % og 64 % af afgørelserne. 
I 2019 hjemviste Ankestyrelsen 18 klagesager og ændrede ni klagesager svarende til en 
omgørelsesprocent på 38. I 1. halvår af 2020 hjemviste Ankestyrelsen ni klagesager og ændrede seks 
klagesager svarende til en omgørelsesprocent på 36. 
Størstedelen af omgørelserne skyldes, at sagerne efter Ankestyrelsens vurdering ikke er blevet oplyst og 
undersøgt i tiltrækkelig grad eller, at afgørelsen ikke er tilstrækkeligt begrundet. Det er Børn og Kulturs 
vurdering, at Ankestyrelsen stiller stadigt større krav til oplysning af sagerne. 
For så vidt angår de 45 klagesager, som er omfattet af Danmarkskortet på børneområdet i 2019, er 
omgørelsesprocenten 36 og dermed faldet med 20 procentpoint i forhold til 2018, hvilket er en positiv 
udvikling.  
Den faldende omgørelsesprocent på børnehandicapområdet i [adresse] tyder på, at 
Ankestyrelsens analyse- og læringsforløb for børnehandicapområdet, som Byrådet godkendte 27. februar 
2018, har styrket sagsbehandlingen og i høj grad øget andelen af korrekte afgørelser.
Sideløbende med analyse- og læringsforløbet har Børn og Kultur iværksat følgende initiativer: 

I samarbejde med Ankestyrelsen er forvaltningens afgørelsesskabeloner revideret og forbedret for 
hvert enkelt sagsområde. 

Øget sparring med forvaltningens jurister, der deltager ved børnehandicaprådgivningens kvartalsvise 
gennemgang af nye afgørelser fra Ankestyrelsen, hvor praksisundersøgelser og principafgørelser også 
forelægges og drøftes.

Forvaltningens jurister gennemlæser og godkender alle genvurderinger, inden de sendes til borgerne.
Social og Sundhed
Ankestyrelsen har i 2019 og i 1. halvår af 2020 truffet afgørelse i henholdsvis 30 og 10 klagesager inden 
for social- og sundhedsområdet. 
Ankestyrelsen stadfæstede henholdsvis 58 % og 80 % af afgørelserne. 
I 2019 hjemviste Ankestyrelsen otte klagesager og ændrede tre klagesager svarende til en 
omgørelsesprocent på 42. I 1. halvår af 2020 hjemviste Ankestyrelsen én klagesag og ændrede én 
klagesag svarende til en omgørelsesprocent på 20. 
Der er altså tale om et stort fald i andelen af sager, der omgøres af Ankestyrelsen. 
Størstedelen af omgørelserne skyldes, at sagerne ikke er blevet oplyst og undersøgt i tiltrækkelig grad. To 
af sagerne i 2019 har været særligt vanskelige at oplyse tilstrækkeligt, hvorfor sagerne er blevet hjemvist 
to gange og således også tæller med i statistikken to gange. 
Det er Social og Sundheds oplevelse, at Ankestyrelsen stiller stadigt større krav til oplysning af sagerne. 
Kommunerne drøfter løbende udfordringerne med de høje dokumentationskrav med Ankestyrelsen i 
forskellige fora.
Social og Sundhed arbejder løbende med at kvalificere sagsbehandlingen, og der er fortsat fokus på at få 
indsamlet de nødvendige oplysninger, så sager ikke hjemvises pga. manglende oplysning og 
dokumentation.
For så vidt angår de klagesager, som er omfattet af Danmarkskortet på voksenhandicapområdet i 2019, er 
omgørelsesprocenten 62 mod 33 i 2018. Det skal dog bemærkes, at der i 2019 alene er tale om 13 
klagesager, hvoraf én er blevet ændret og syv er hjemvist.  
Job og Økonomi
Ankestyrelsen har i 2019 og i 1. halvår af 2020 truffet afgørelse i henholdsvis 108 og 60 klagesager inden 
for arbejdsmarkedsområdet. 
Ankestyrelsen stadfæstede henholdsvis 61 % og 72 % af afgørelserne. 
I 2019 hjemviste Ankestyrelsen 19 klagesager og ændrede 19 klagesager svarende til en 
omgørelsesprocent på 39. I 1. halvår af 2020 hjemviste Ankestyrelsen fem klagesager og ændrede syv 
klagesager svarende til en omgørelsesprocent på 23. 
Der er altså sket et større fald i forhold til andelen af sager, der omgøres af Ankestyrelsen. 
Årsagen til en del af omgørelserne i 2019 er, at Ankestyrelsen har ændret praksis for, hvornår en borger 
med funktionelle lidelser vurderes i målgruppen for ressourceforløb, fleksjob eller førtidspension. 
I efteråret 2018 gennemgik Job og Økonomi samtlige klagesager inden for området, som Ankestyrelsen 
enten har hjemvist eller ændret/ophævet i 1. halvår af 2018. Dette blev gjort for at få mere indsigt i årsagen 
til den høje omgørelsesprocent. 
Resultatet af gennemgangen betød, at der blev igangsat en række initiativer for at forbedre 
sagsbehandlingen inden for lov om aktiv socialpolitik. Disse initiativer har været medvirkende til, at der er 
sket et fald på 25 procentpoint fra 1. halvår 2019 til 2. halvår 2019 inden for lov om aktiv socialpolitik.
Høring
Ældrerådet har 28. september 2020 afgivet høringssvar til notatet vedrørende social- og sundhedsområdet. 
Ældrerådet noterer med tilfredshed, at antallet af sager, der er ændret, er relativt få. 
Ældrerådet oplyser endvidere, at notatets kommentar om at: ”Social- og Sundhed oplever, at Ankestyrelsen 
stiller stadig større krav til oplysning af sager” bør forfølges. Ældrerådet opfordrer til at fastholde en dialog 
med Ankestyrelsen om, hvem de høje dokumentationskrav gavner. Der bør sikres åbenhed og klarhed om, 
hvorfor der stilles øgede krav.
Handicaprådet har 25. september 2020 afgivet høringssvar til notaterne for henholdsvis social- og 
sundhedsområdet samt børneområdet. Handicaprådet finder, at stigningen i omgørelsesprocenten i 
Favrskov Kommune på social- og sundhedsområdet fra 2018 til 2019 er utilfredsstillende og har en 
forventning om, at de foreløbige tal for 2020 kan fastholdes og forbedres yderligere.   
Handicaprådet giver udtryk for, at tallene på børnehandicapområdet ikke udtrykker en reel positiv effekt af 
den tilførsel af resurser og det analyse- og læringsforløb, som blev gennemført i 2019. Det begrunder 
Handicaprådet bl.a. med, at omgørelsesprocenten kun er faldet med 4 procentpoint fra 2018 til 2019. 
Børn og Kultur bemærker hertil, at de tal, som Handicaprådet henviser til, vedrører hele det samlede 
børneområde og ikke specifikt børnehandicapområdet. For så vidt angår afgørelserne på 
børnehandicapområdet (Danmarkskortet) er der sket et fald i omgørelsesprocenten på 20 procentpoint fra 
2018 til 2019. 
ØKONOMI
For Favrskov Kommune er der umiddelbart ingen direkte økonomiske konsekvenser forbundet med sagen.
INDDRAGELSE 
Notaterne vedrørende social- og sundhedsområdet og børneområdet har været i høring hos 
Handicaprådet. Notatet vedrørende social- og sundhedsområdet har endvidere været i høring hos 
Ældrerådet. Høringsperioden var 17.-29. september 2020. 
INDSTILLING
Direktørerne for Børn og Kultur, Social og Sundhed samt Job og Økonomi indstiller til Byrådet:
1.
At Ankestyrelsens statistik på Børne- og Skoleudvalgets område og Danmarkskortet tages til 
efterretning, og at de iværksatte initiativer godkendes.
2.
At Ankestyrelsens statistik på [adresse] og Sundhedsudvalgets område og Danmarkskortet tages til 
efterretning, og at de iværksatte initiativer godkendes.  
3.
At Ankestyrelsens statistik på Arbejdsmarkedsudvalgets område tages til efterretning, og at de 
iværksatte initiativer godkendes.
BESLUTNING
 
Arbejdsmarkedsudvalget, 6. oktober 2020:
Fraværende: Ingen
Ad. 3. Indstilles godkendt.
Social- og Sundhedsudvalget, 6. oktober 2020:
Fraværende: Ingen
Indstilles godkendt.
Børne- og Skoleudvalget, 7. oktober 2020:
Fraværende: Ingen
Pkt. 1 indstilles godkendt.
Økonomiudvalget, 20. oktober 2020:
Fraværende: Ingen
Ad 1-3 indstilles godkendt.
Byråd, 27. oktober 2020:
Fraværende: Ingen
Godkendt.
Bilag
1.
Ankestyrelsens begreber i forhold til klagesager (4534)
2.
Notat om statistik over klagesager på børneområdet i 2019 og 1. halvår 2020 (4538)
3.
Notat om statistik over klagesager på social og sundhedsområdet med 1. halvår 2020 (4537)
4.
Notat om statistik over klagesager på arbejdsmarkedsområdet 2019 og 1. halvår 2020 (4536)
5.
Handicaprådets høringssvar af 25. september 2020 (4535)
6.
Ældrerådets høringssvar 28. september 2020 (4539)
